CELEX: 62015TN0683
Language: fi
Date: 2015-11-26 00:00:00
Title: Asia T-683/15: Kanne 26.11.2015 – Freistaat Bayern v. komissio

8.2.2016   
            
            
               FI
            
            
               Euroopan unionin virallinen lehti
            
            
               C 48/81
            
         Kanne 26.11.2015 – Freistaat Bayern v. komissio
   (Asia T-683/15)
   (2016/C 048/89)
   Oikeudenkäyntikieli: saksa
   
      Asianosaiset
   
   
      Kantaja: Freistaat Bayern (edustajat: asianajajat U. Soltész ja H. Weiß)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen päätöksen 1 artiklan siltä osin kuin siinä todetaan, että Saksa on SEUT 108 artiklan 3 kohdan vastaisesti myöntänyt Baijerin asianomaisille maitotalousalan yrityksille Baijerin osavaltiossa suoritettuihin maitotuotetarkastuksiin liittyviä valtiontukia, jotka ovat 1.1.2007 lähtien olleet sisämarkkinoille soveltumattomia
            
         
               —
            
            
               kumoamaan riidanalaisen päätöksen 2–4 artiklan siltä osin kuin niissä määrätään perimään takaisin Baijerin asianomaisille maitotalousalan yrityksille myönnetty tuki korkoineen
            
         
               —
            
            
               velvoittamaan komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteessa kantaja vaatii, että komission 18.9.2015 antama päätös C(2015) 6295 final valtiontuesta SA.35484 (2013/C) (ex SA.35484 (2012/NN)), jonka Saksa on myöntänyt maito- ja rasvalain mukaisia maitotuotetarkastuksia varten, kumotaan osittain.
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu SEUT 108 artiklan 2 kohdan sekä asetuksen (EU) 2015/1589 (1) 6 artiklan 1 kohdan ja 24 artiklan 1 kohdan rikkomiseen
               Ensimmäisen kanneperusteen yhteydessä väitetään, että osavaltion yleisistä talousarviovaroista myönnetyksi väitetty tuki ei ole ollut menettelyn aloittamisesta tehdyn päätöksen kohteena.
            
         
               2)
            
            
               Toinen kanneperuste, joka perustuu siihen, ettei asiassa ole kyse SEUT 107 artiklan 1 kohdassa tarkoitetusta valtiontuesta
               Kantaja katsoo, etteivät meijerit saa maitotuotetarkastusten rahoituksen yhteydessä SEUT 107 artiklan 1 kohdassa tarkoitettua valtiontukea, koska niille ei myönnetä valikoivaa etua.
            
         
               3)
            
            
               Kolmas (toissijainen) kanneperuste, joka perustuu siihen, ettei ilmoitusvelvollisuutta ole laiminlyöty
               Kantaja katsoo, että toimenpiteitä on pidettävä olemassa olevana tukena. Takaisinperintä olisi sen vuoksi SEUT 108 artiklan 1 ja 3 kohdan sekä asetuksen (EU) 2015/1589 14 artiklan vastaista.
            
         
               4)
            
            
               Neljäs (toissijainen) kanneperuste, joka perustuu siihen, että kieltäytyminen pitämästä tukea SEUT 107 artiklan 3 kohdan mukaisesti sisämarkkinoille soveltuvana on oikeudellisesti virheellinen
            
         
               5)
            
            
               Viides (toissijainen) kanneperuste, joka perustuu siihen, että tuen määrääminen perittäväksi takaisin loukkaa luottamuksensuojan periaatetta.
            
         
      (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL L 248, s. 9).